एनजीटी ने शासन से मांगी शहर के तालाबों के सीमांकन की रिपोर्ट
भोपाल|नेशनल ग्रीन ट्रिब्यूनल (एनजीटी) ने राजधानी सभी तालाब समेत प्रदेश भर के 270 जल स्रोतों के सीमांकन की रिपोर्ट रेवेन्यू रिकाॅर्ड के अनुसार राज्य सरकार से तलब की है। इस मामले में मुख्य सचिव से जवाब मांगा गया है। साथ एनजीटी ने सभी जिलाें के कलेक्टर को निर्देश जारी कर उनके जिले के तालाबों की स्टेटस रिपोर्ट एप्को को भेजने के लिए कहा है। इसमें तालाबों के किनारे हुए अतिक्रमण अौर फुल टैंक लेवल की जानकारी देना भी शामिल है। गुरुवार को ट्रिब्यूनल को बताया गया कि अप्रैल 2016 में दिए गए आदेश के पालन में की गई कार्रवाई की रिपोर्ट अब तक प्रस्तुत नहीं की गई है। इधर, गुरुवार को ही डेयरियों के विस्थापन मामले की भी सुनवाई हुई। हालांकि, इस मामले में राज्य शासन की ओर से कोई जवाब नहीं आया। इस मामले की अगली सुनवाई 28 मार्च को होगी।
hin_Deva hin_Deva